Þátttöku Skallagrímsmanna í úrslitakeppninni í körfubolta er lokið . Þeir töpuðu í Grindavík í gærkveldi 78 : 93 á sama tíma og ÍR-ingar rúlluðu yfir KR-inga í Vesturbænum . Þessi úrslit gera það að verkum að það verða Grindvíkingar sem mæta Snæfelli í fjögurra liða úrslitunum . Fyrsti leikur þeirrar viðureignar fer fram í Grindavík á mánudagskvöld . Grindvíkingar léku grimma vörn í leiknum í gær og stíluðu inn á að gera stóru mönnunum í teignum erfitt fyrir og loka á hina fyrir utan . Það tókst vel hjá heim , forysta heimamanna var orðin 14 stig eftir fyrsta leikhluta og 20 stig skömmu síðar . Munurinn hélst á öðrum tugnum fram á síðustu mínúturnar þegar Skallagrímsmönnum tókst að minnka forskot heimamanna niður í sex stig . En Grindvíkingar eiga skyttur góðar og þeir Þorleifur og Páll Axel voru funheitir og svöruðu með þremur þristum í röð . Þar með var sigurinn Grindvíkinga , lokatölur 93 : 78 . Stigahæstir í liði Skallagríms voru Zekovic með 25 stig og Darrell Flake með 23 . Aðrir komu langt á eftir en börðust engu að síður vel í leiknum : Allan Fall 11 , Florian Miftari 8 , Axel Kárason 5 , Pálmi Sævarsson 3 , Pétur Már Sigurðsson 2 og Sigurður Þórarinsson 1 . Hjá Grindavík var Þorleifur Ólafsson stigahæstur með 30 stig og Páll Axel Vilbergsson gerði 23 .